Document ID: /roh_data/filtered/fineweb-2-filterrobots_roh.jsonl.gz/16953

Suenter retschertgas da passa 5 ½ onns hajan las autoritads franzosas decis da purtar plant cunter la banca. Quai ha communitgà UBS. La banca gronda refusia però vinavant las reproschas.
Tenor la gasetta «JDD» da dumengia na saja la banca svizra betg stada pronta da pajar 1,1 milliardas euros per terminar la dispita. Quai aveva la procura publica proponì.
Las autoritads franzosas renfatschan a UBS d'avair gidà a clients franzos ritgs da zuppentar daners dal fisc. La dispita è ina da las pli grondas dispitas giuridicas anc avertas per la banca svizra.
RR novitads 12:00